Brežice, marec 2023

**POVABILO K ODDAJI PONUDBE**

**Predmet naročila: Vulkanizerske in pridružene storitve za obdobje 4 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun

**Vrsta postopka:** naročilo pod mejno vrednostjo uporabe ZJN-3 (»evidenčno naročilo«)

# NAVODILA PONUDNIKOM

# POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 – ZZUOOP, 199/20 – ZIUOPDVE, 15/21 – ZDUOP, 112/21 – ZNUPZ, 121/21, 10/22, 74/22 in 100/22 - ZNUZSZS; v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. »evidenčno naročilo«).

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom;
2. Obrazec »Ponudba«;
3. Obrazec »Predračun«;
4. Obrazec »Izjava o udeležbi v lastništvu ponudnika in o povezanih družbah«;
5. Osnutek pogodbe.

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do **8.3.2023**, na elektronski naslov drazen.levojevic@zd-brezice.si.

# PREDMET JAVNEGA NAROČILA

Predmet javnega naročila so vulkanizerske in pridružene storitve, vključno z dobavo pnevmatik, za obdobje 4 let. Podrobnejša specifikacija predmeta naročila je razvidna iz Obrazca »Predračun«, osnutka Pogodbe ter drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva v skladu s finančnim načrtom. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba **prispeti k naročniku do poteka roka za oddajo ponudb** **(tj. datuma in ure)**, v nasprotnem primeru bo ponudba zavrnjena kot nepravočasna.

Ponudba se šteje za pravočasno, če jo naročnik **prejme najkasneje do 10.3.2023 do 10:00 ure.** Po poteku roka za oddajo ponudb ponudbe ne bo več mogoče oddati.

# POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega javnega naročila ter mora imeti vsa potrebna dovoljenja za izpolnitev predmeta naročila.
2. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:

* Izpolnjen obrazec »Ponudba«.

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.

# PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti sledečo dokumentacijo:

1. Obrazec »Ponudba«;
2. Obrazec »Predračun«;
3. Obrazec »Izjava o udeležbi v lastništvu ponudnika in o povezanih družbah«;
4. Osnutek Pogodbe.

Ponudba mora biti veljavna do vključno dne 31.5.2023.

Vsi dokumenti morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# SKLENITEV POGODBE

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora **osnutek pogodbe** **na mestih, kjer je to predvideno, izpolniti z manjkajočimi podatki**. Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

# PONUDBA

|  |  |
| --- | --- |
| Naziv ponudnika |  |
| Naslov |  |
| Davčna št. oziroma ID št. za DDV |  |
| Telefon |  |
| Elektronski naslov |  |

V postopku oddaje javnega naročila »Vulkanizerske in pridružene storitve za obdobje 4 let« dajemo naslednjo ponudbo, veljavno do vključno dne 31.5.2023, skladno z razpisno dokumentacijo naročila in veljavnimi predpisi.

Naša ponudbena cena za predmet naročila skladno s Predračunom znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_ % | EUR |
| Skupna ponudbena cena z DDV | EUR |

Izjavljamo, da:

* smo registrirani za opravljanje dejavnosti, ki je predmet tega javnega naročila ter imamo vsa potrebna dovoljenja za izpolnitev predmeta naročila;
* razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
* bomo storitve izvedli na način in pod pogoji, kot so navedeni v razpisni dokumentaciji in pogodbi;
* so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vulkanizerske in pridružene storitve za obdobje 4 let« dajemo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

 *Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# POGODBA O IZVAJANJU VULKANIZERSKIH IN PRIDRUŽENIH STORITEV ZA OBDOBJE 4 LET

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018, 121/21, 10/22, 74/22 in 100/22; v nadaljevanju tudi: ZJN-3) izvedel postopek oddaje evidenčnega javnega naročila »Vulkanizerske in pridružene storitve za obdobje 4 let«;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo najprej določila pogodbe, nato določila razpisne dokumentacije in nato ponudba.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo vulkanizerske storitve (dobava in premontaža pnevmatik, vključno z uravnoteženjem (centriranjem) in izročitev/prevzem starih pnevmatik) ter pridružene storitve (storitve generalnega zunanjega in notranjega čiščenja vozil naročnika) za obdobje 4 let.

Pnevmatike morajo biti ob dobavi nove in ne smejo biti proizvedene več, kot leto dni pred datumom dobave.

Izvajalec mora vse pogodbene obveznosti izpolnjevati v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter da so mu jasni in razumljivi pogoji in okoliščine za pravilno izvedbo storitev. Tehnične specifikacije predmeta pogodbe so podrobneje opredeljene v Predračunu, ki je priloga in sestavni del te pogodbe.

V primeru, da naročnik spremeni (tj. poveča ali zmanjša) število vozil v njegovi uporabi oziroma obstoječa vozila nadomesti z drugimi, mora izvajalec skladno s to pogodbo zagotoviti vulkanizerske in pridružene storitve glede na vsakokratno novo stanje vozil, po cenah na enoto mere iz te pogodbe.

Tekom izvajanja pogodbe lahko pride do spremembe pnevmatik za dobavo, vendar morajo biti nove pnevmatike v vseh zahtevanih tehničnih karakteristikah najmanj enakovredne oziroma boljše od ponujenih in (razen izjemoma, v objektivno utemeljenih in obrazloženih primerih) po cenah, ki niso višje od pogodbenih.

Če želi izvajalec spremeniti pnevmatike za dobavo, mora poslati naročniku obvestilo o predlagani spremembi. Obvestilu mora biti priložena tehnična dokumentacija, iz katere izhaja izpolnjevanje vseh zahtev iz tehničnih specifikacij. Z dobavo novih pnevmatik lahko izvajalec prične, ko prejme od naročnika potrditev o enakovrednosti novih pnevmatik.

* 1. **člen**

**(pogodbena vrednost)**

Pogodbena cena za storitve iz 2. člena pogodbe skladno s Predračunom izvajalca, ki je priloga in sestavni del te pogodbe, znaša:

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_\_ % | EUR |
| Skupna pogodbena cena z DDV | EUR |

Naročnik se ne zavezuje naročiti ocenjenih pogodbenih količin in ni odškodninsko ali kakorkoli drugače odgovoren zaradi morebitnega nedoseganja okvirne pogodbene vrednosti, kot posledice manjših potreb naročnika od okvirno predvidenih.

Naročnik izvajalcu ne bo priznal nobenih stroškov, ki niso zajeti v pogodbeni ceni, v kolikor ni v pogodbi izrecno določeno drugače.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenih cenah, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Opravljene storitve po tej pogodbi izvajalec obračuna naročniku z izstavitvijo računov, ki jih naročniku dostavi v elektronski obliki (e-račun). Izvajalec pošlje naročniku račun v roku 8 dni po vsakokratni opravljeni storitvi.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi tak (naj)daljši rok, kot je določen oziroma dopuščen s predpisi. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se zavezuje, da bo z izpolnjevanjem pogodbe pričel takoj po njeni sklenitvi tako, da bo količinsko in kakovostno oziroma vsebinsko ustrezno izvajal posamezne storitve po tej pogodbi, skladno z veljavnimi predpisi in potrebami – posameznimi naročili naročnika, do poteka veljavnosti pogodbe.

Izvajalec potrdi posamezno naročilo naročnika za dobavo blaga in izvedbo storitev v roku dveh delovnih dni od naročnikove podaje naročila, pri čemer določita točen termin posamezne dobave oziroma izvedbe storitev pogodbeni stranki sporazumno. Izvajalec opravi posamezno premontažo pnevmatik v roku največ 2 ur.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka in pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ pooblaščenim predstavnikom naročnika omogočiti vpogled v izvajanje pogodbenih storitev in upoštevati njihova utemeljena navodila;
	+ sproti popravljati in dopolnjevati način izvedbe storitev, v kolikor naročnik ugotovi oziroma se izkaže, da je izvajalčev način izvajanja storitev pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
	+ imeti na zalogi zadostno količino pnevmatik, potrebnih za premontažo;
	+ na posamezno vozilo namestiti pnevmatike enakega tipa in istega proizvajalca;
	+ prevzeti odslužene oziroma stare pnevmatike, ki ne ustrezajo več zakonodajno predpisanim minimalnim normativom oziroma ki zaradi starosti ne zagotavljajo več ustreznih voznih lastnosti, in zagotoviti ustrezno ravnanje s prevzetimi pnevmatikami;
	+ izvajati generalno notranje in zunanje čiščenje naročnikovih vozil 1× mesečno;
	+ prevzeti posamezno vozilo, ki je predmet generalnega notranjega in zunanjega čiščenja na sedežu naročnika in vozilo po opravljenem čiščenju dostaviti na sedež naročnika;
	+ v roku 2 delovnih dni od posameznega naročila (oziroma v primeru nujnosti sproti) sporočiti naročniku možen termin premontaže pnevmatik (pri čemer mora izvajalec upoštevati zakonsko predpisan rok za premontažo pnevmatik – 15. marec oziroma 15. oktober) in/ali generalnega čiščenja naročnikovega vozila;
	+ izvajati za naročnika tudi druge dobave in storitve, opredeljene v Predračunu (ventili in kombi ventili, optika za osebna in kombi vozila, platišča, krpanje).
	1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti izvajalcu vse morebitne nejasnosti v obsegu in vsebini pogodbenih storitev;
	+ izvajalcu plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Izvajalec v razmerju do naročnika v celoti odgovarja za izvedbo storitev, tudi če storitve izvede s podizvajalci.

* 1. **člen**

**(jamstvo za kakovost izvedenih storitev)**

Dobava blaga se opravi sočasno s posamezno vulkanizersko storitvijo. Ob vnaprej določenem terminu vulkanizerske storitve mora izvajalec razpolagati z zadostno količino pnevmatik, ki so predmet premontaže, oziroma drugega morebiti potrebnega blaga.

Izvajalec mora ob dobavi, hkrati z blagom oziroma ob izvedeni storitvi naročniku izročiti pravilno izpolnjeno dobavnico, podpisane in potrjene garancijske liste ter tehnično dokumentacijo in navodila za uporabo pnevmatik.

Izvajalec nudi garancijo za kakovost izvedenih storitev ter na dobavljene pnevmatike, in sicer za oboje 12 mesecev od izvedbe storitev oziroma dobave. V primeru, da naročnik pri izvedenih dobavah oziroma storitvah odkrije napake, se pogodbene dobave oziroma storitve ne štejejo za opravljene.

Morebitne napake, ugotovljene na izvedenih storitvah oziroma dobavljenem blagu, je dolžan izvajalec na poziv naročnika brezplačno odpraviti v sorazmernem roku, ki ga določi naročnik, upoštevajoč resnost napake, njene posledice ter aktivnosti, potrebne za odpravo napake. Enako velja, če je bil katerikoli del vozil poškodovan zaradi neustrezno izvedenih storitev izvajalca. Če izvajalec ne odpravi napak v postavljenem roku, jih je upravičen odpraviti naročnik na stroške izvajalca, s pribitkom 5% za kritje manipulativnih stroškov, in/ali odstopiti od pogodbe. Izvajalec naročniku v vsakem primeru odgovarja za nastale stroške in škodo zaradi napak na izvedenih storitvah.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Jožica ILJAŽ, DMS s specialnimi znanji, vodja reševalne službe.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, če:

* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec drugače huje krši določila te pogodbe.

Naročnik lahko skladno s prejšnjim odstavkom odstopi od pogodbe po predhodnem opominu, razen v primeru iz tretje alineje prejšnjega odstavka, ko opomin ni potreben.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa, ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

 **(pogodbena kazen)**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Če izvajalec katere koli svoje obveznosti po tej pogodbi ne izpolni (pri čemer ne gre za izpolnitev z zamudo) ali jo izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik lahko poleg, ali namesto obračuna pogodbene kazni, na stroške izvajalca poveri dela drugemu izvajalcu. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba stopi v veljavo z dnem podpisa obeh pogodbenih strank in je sklenjena za obdobje 4 let.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_